LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2013 M. RUGSĖJO 3 D. ĮSAKYMO NR. 3D-596 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO VALDŲ MODERNIZAVIMAS“ ANTROSIOS VEIKLOS SRITIES (GYVULININKYSTĖS SEKTORIUS) ĮGYVENDINIMO TAISYKLIŲ, TAIKOMŲ NUO 2013 METŲ, PATVIRTINIMO“ PAKEITIMO

2015 m. balandžio 21 d. Nr. 3D-299

Vilnius

Pakeičiu Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios veiklos srities (gyvulininkystės sektorius) įgyvendinimo taisykles, taikomas nuo 2013 metų, patvirtintas Lietuvos Respublikos žemės ūkio ministro 2013 m. rugsėjo 3 d. įsakymu Nr. 3D-596 „Dėl Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios veiklos srities (gyvulininkystės sektorius) įgyvendinimo taisyklių, taikomų nuo 2013 metų, patvirtinimo:

1. Pakeičiu 27 punktą ir jį išdėstau taip:

„27. Projekto įgyvendinimo trukmė pagal 2013 metais pateiktas paramos paraiškas turi būti nurodyta paramos paraiškoje, verslo plane (projekto apraše) ir negali būti ilgesnė kaip iki 2015 m. rugsėjo 30 d. Galutinis mokėjimo prašymas turi būti pateiktas ne vėliau kaip iki 2015 m. rugsėjo 30 d.“

2. Pakeičiu 56 punktą ir jį išdėstau taip:

„56.aPavėluotai pateikus mokėjimo prašymą, taikomos sankcijos, nustatytos Administravimo taisyklėse. Pavėluotai teikiami mokėjimo prašymai priimami 20 darbo dienų nuo paramos sutartyje arba paramos paraiškoje (2 priedas) nustatytos datos, bet ne vėliau kaip iki 2015 m. rugsėjo 30 d. Vėliau pateikti mokėjimo prašymai nepriimami.“

Žemės ūkio ministrė	Virginija Baltraitienė